
Ministru kabineta sēdes protokollēmums

Informatīvais ziņojums "Par Eiropas Savienības programmu Erasmus+ un Eiropas Solidaritātes korpuss īstenošanai nepieciešamo papildu finansējumu 2025. un 2026. gadā"

· 1. Pieņemt zināšanai iesniegto informatīvo ziņojumu.
· 2. Atļaut Izglītības un zinātnes ministrijai (Valsts izglītības attīstības aģentūrai un Jaunatnes starptautisko programmu aģentūrai) uzņemties papildu valsts budžeta ilgtermiņa saistības Eiropas Savienības (turpmāk – ES) programmas Erasmus+ īstenošanai 2025. gadā par 18 364 896 euro, tai skaitā palielinot ES finansējumu par 17 972 851 euro un valsts budžeta līdzfinansējumu par 392 045 euro; 2026. gadā par 18 344 729 euro, tai skaitā palielinot ES finansējumu par 18 086 444 euro un valsts budžeta līdzfinansējumu par 258 285 euro.
· 3. Atļaut Izglītības un zinātnes ministrijai (Jaunatnes starptautisko programmu aģentūrai) uzņemties papildu valsts budžeta ilgtermiņa saistības ES programmas Eiropas Solidaritātes korpuss īstenošanai 2025. gadā par 19 210 euro, tai skaitā palielinot ES finansējumu par 10 579 euro un valsts budžeta līdzfinansējumu par 8 631 euro; 2026. gadā par 36 070 euro, tai skaitā palielinot ES finansējumu par 19 545 euro un valsts budžeta līdzfinansējumu par 16 525 euro.
· 4. Lai nodrošinātu šī protokollēmuma 2. un 3. punktā minēto valsts budžeta līdzfinansējumu, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 5. Pieņemt zināšanai, ka šī protokollēmuma 2. un 3. punktā noteiktais kopējais valsts budžeta ilgtermiņa saistību apmērs aprēķināts atbilstoši Eiropas Komisijas 2025. un 2026. gada darba programmās paredzētajam un tas var tikt precizēts atbilstoši Eiropas Komisijas ikgadējās darba programmās paredzētajam finansējumam.

